Deg tentaliyin-a yella waṭas n umgired deg umawal sebba n waya d ambaɛad i yellan ger temnaḍin n tmazɣa. Γef aya leqdic-nneɣ ass-a ad yill-i ɣef tezrawt tasnalɣit d tesnamkit i wawalen yezdin d wid yemgaraden gar tentala taqbaylit d temẓabit. Anda nessexdem, i wakken ad d-nejmeɛ awalen-agi: asegzawal(Taqbaylit, tafransist) n J.M.Dallet deg temnaḍt n lqebayel (At Mangllat), akked usegzawal (tamẓabit- tafransist) n J.Delheure (Deg ɣardaya). Maca tutlayin-agi xas akken mebaɛadent, yezdi-ten-tt uẓar.